Square du Vert-Galant

Square du Vert-Galant je square v Paríži v 1. obvode na západnom cípe ostrova Cité a od zvyšku ostrova ho oddeľuje Pont Neuf. Námestie leží sedem metrov pod úrovňou ostrova Cité a kedysi bolo samostatným ostrovom. Dejiny Priestor vznikol pri stavbe Pont Neuf spojením menších ostrovov Île aux Juifs (kde bol upálený posledný veľmajster templárov) a Îlot de la Gourdaine. Námestie bolo pomenované po kráľovi Henrichovi IV., ktorému sa hovorilo Vert galant (záletník), pretože i napriek svojmu veku mal veľa mileniek. Dominantou námestia je práve jazdecká socha Henricha IV. Je tu aj pamätná tabuľa pripomínajúca, že tu boli 18. marca 1314 upálení na hranici Jacques de Molay a Geoffroy de Charnay. Na námestí sa nachádza aj Wallaceova fontána. Pred vznikom námestia tu boli okolo roku 1765 zriadené kúpele. V roku 2007 námestie získalo označenie ekologická zelená plocha (espace vert écologique). Iné projekty Commons ponúka multimediálne súbory na tému Square du Vert-Galant Zdroj Tento článok je čiastočný alebo úplný preklad článku Square du Vert-Galant na českej Wikipédii. Informácie v infoboxe sú sčasti alebo úplne prebrané z infoboxu článku Square du Vert-Galant zverejneného na francúzskej Wikipédii.